用徐諫議韻上謝參政
作者：曹勛
朝代：宋

paragraphs: 名傳蔡國冠儒林，二百年來慶澤深。
同德允爲賢相法，醉經端向古人尋。
稍提闕里西河意，盡掃桑間濮上音。
行聽雨濛歌迅召，不應衮繡有遐心。
力辭大政勳方著，均佚琳宮道益深。
北闕嘉猷常簡在，東山春色寄幽尋。
半言夙契三乘偈，一噫何妨萬竅音。
賤子摳衣陪下士，天游六鑿已無心。